###### NAURU

Nauru je otok v zahodnem delu Tihega oceana tik pod ekvatorjem. Nauru je najmanjša republika na svetu, sredi 80. Let pa je imela zaradi nahajališč fosfatov enega najvišjih narodnih proizvodov na prebivalca. Otok je iz morja dvignjen koralni greben z osrednjo planoto, kjer so v stoletjih iz ptičjega gvana zrasli skladi fosfatov. Podnebje je vroče in vlažno, čeprav ga omiljujejo morski vetrovi. Med monsunom močno dežuje, čeprav se pojavljajo tudi hude suše. Na otoku rastejo kokosove palme, kruhovci in grmičevje. Nauru so verjetno ob različnih časih naselila ljudstva s sosednjih otokov. Leta 1888 je postal nemška kolonija. Čez pribl. 10 let so tam odkrili fosfate. Po 2. Svetovni vojni je otok postal ozemlje pod skrbništvom ZN, popolnoma neodvisen pa je postal leta 1968. Leta 1970 so nadzor nad izkoriščanjem fosfatov prevzeli otočani. Naurujci volijo 18-članski parlament, ki potem izbere predsednika, poglavarja države. Domačini so mešanica različnih tihooceanskih ljudstev. V šolah poučujejo v angleščini, ki jo uporabljajo tudi številne skupine priseljencev. Glavna gospodarska dejavnost je kopanje fosfatov, ki jih izvažajo predvsem na Japonsko, v Južno Korejo, Avstralijo in Novo Zelandijo. Ker bodo zaloge fosfatov do konca stoletja verjetno izčrpane, vlada nalaga precej dohodkov v tujini, da bi ublažila nenadno izgubo prihranka. V zadnjih letih so izpraznjene kope spremenili v kmetijske površine, vendar veliko hrane še vedno uvažajo. Nauru izvaža tudi kokosove orehe, banane in ananas. Izobraževanje in zdravstvo sta brezplačna, za vzdrževanje teh služb pa otočani ne plačujejo davkov.

|  |  |
| --- | --- |
| **Velikost:** | 21 km2 |
| **Število prebivalstva:** | 10 000 |
| **Prestolnica:** | Yaren |
| **Uradni jezik:** | naurščina, angleščina |
| **Sestava prebivalstva:** | Naurujci-58%, druga tihomorska ljudstva-26%, Kitajci-8%, Evropejci-8% |
| **Veroizpoved:** | protestanti-58%, rimski katoliki-24%, drugi-18% |
| **Valuta:** | avstralski dolar |
| **Življenjska doba:** | moški-64,3 leta, ženske-69,2 leta |
| **Gospodarski viri:** | fosfati, kokos, banane, ananas,... |

Peščina v laguni na Tabuaeranu

enem od Ekvatorskih otokov.

Turkizne

vode in s palmami

obrobljene peščine vedno

očarajo obiskovalce.